open-index/open-wikipedia-markdown huggingface dataset:
Talsu lidlauks

**Talsu lidlauks** (ICAO: **EVTE**) ir nesertificēts lidlauks Talsu novada Ģibuļu pagastā. Izvietojies Talsu pilsētas ziemeļrietumu pierobežā 1,5 km no pilsētas centra. Lidlaukam ir viens 400 m garš un 20 m plats asfalta seguma skrejceļš. 

Lidlauks izbūvēts pēc 2. pasaules kara. Izmantots lauksaimniecībai, neatliekamajai palīdzībai, ugunsdzēsēju vajadzībām. 1950.—1960. gados bijusi pasažieru satiksme ar citām Latvijas pilsētām. Mūsdienās izmanto mazā aviācija, kā arī dažādu pasākumu rīkošanai (autosacīkstes, pilsētas svētki, lidmodelisms u.c.).

## Atsauces

## Ārējās saites
Jamal-201

***Jamal-201*** (***Ямал-201*** jeb ***Ямал-200 № 1***; zināms arī kā ***Yamal-201***) ir Krievijas uzņēmuma *[[Gazprom kosmičeskie sistemy]]* sakaru pavadonis, kas paredzēts sakaru nodrošināšanai Krievijas teritorijā un apkārtējās valstīs. Palaists 2003. gada novembrī. Sabojājies 2014. gada jūnijā.

Pavadonis izgatavots uzņēmumā *[[RKK Ènergija]]* uz platformas *UKP* (Universālā kosmiskā platforma) bāzes. Derīgo kravu izgatavoja *[[Alcatel Space]]* un *[[Alenia Spazio]]*. Kosmiskais aparāts apgādāts ar 9 C joslas un 6 Ku joslas raidītājiem. Plānotais darbības laiks bija 12 gadi.

## Lidojuma gaita
*Jamal-201* tika palaists  06:22  UTC ar nesējraķeti *[[Proton-M/Briz-M]]* no Baikonuras kosmodroma 81. laukuma 23. palaišanas iekārtas. Kopā ar to tika palaists Krievijas pavadonis *[[Jamal-202]]*. 

*Jamal-201* tika novietots ģeostacionārajā orbītā punktā 90° austrumu garuma, kur jau atradās *[[Jamal-102]]*.

 tika pazaudēti sakari ar *Jamal-201*. Nākamajā dienā tā darbība bija atjaunota.

 pavadonis sabojājās, līdz ar to pārtrūka sakaru un televīzijas kanāli. 50 % pavadoņa jaudas tika pārslēgti uz *[[Jamal-300K]]*, kurš atradās tajā pašā orbitālajā pozīcijā. Līdz 9. jūnijam pārējie sakaru kanāli tika pārslēgti uz pavadoņiem *[[Jamal-202]]* (49° A) un *[[Jamal-402]]* (55° A). Atjaunot kosmiskā aparāta darbību neizdevās.
2014. gada oktobrī tika izmaksāta apdrošināšanas atlīdzība 16,7 miljoni eiro.

## Atsauces

## Ārējās saites
* Yamal-201 Satellite Gazprom Space Systems 
* Yamal 201, 203 Gunter Dirk Krebs
Vāclavs I Pšemisls

**Vāclavs I** saukts **Vienacis** (); dzimis ap 1205. gadu, miris ) bija Bohēmijas karalis no 1230. gada līdz savai nāvei 1253. gadā.

1228. gadā kronēts kā tēva Otokāra I līdzvaldnieks. Turpināja cīņu pret Austrijas hercogu Frīdrihu II. Nokavēja uz Legņicas kauju 1241. gada 9. aprīlī, kad mongoļi Baidara vadībā sakāva Henrika II komadētos poļus. Vēlāk mongoļu karaspēks devās caur Morāviju to izpostot. Ar laulību palīdzību centās iegūt Austrijas hercoga Frīdriha II īpašumus pēc tā nāves 1246. gadā. Veicināja pilsētu attīstību Čehijā.

## Ārējās saites
Jelgavas lidlauks

**Jelgavas lidlauks** (ICAO: **EVEA**) ir civilais lidlauks pie Jelgavas pilsētas ziemeļu robežas. Lidlaukā ir saglabājušies apmēram 800 metri no kādreiz 2500m garā skrejceļa.

## Vēsture
Lidlauks izveidots jau pirms Otrā pasaules kara. Pēc Latvijas okupācijas Otrā pasaules kara sākumā te bāzējās padomju 241. triecienaviācijas pulks (*241-й штурмовой авиационный полк*). 
1941. gada Vērmahta iebrukuma Latvijā pirmajā dienā 22. jūnijā vācu *[[Luftwaffe (Vērmahts)|Luftwaffe]]* bombardēja Jelgavas lidlauku un iznīcināja lielu daļu no tajā esošajiem 27 *И-15 бис* tipa iznīcinātājiem. Aukstā kara laikā to izmantoja kā vienu no rezerves militārajiem lidlaukiem pie PSRS ziemeļrietumu robežas.
Līdz 1990. gadu sākumam Jelgavas lidlaukā () bāzējās padomju gaisa spēku 285. Speciālā Helikopteru Radioelektroniskās Kaujas Eskadriļa (*285-й отдельная вертолётная эскадрилья радиоэлектронной борьбы, 285-й ОВЭ РЭБ*), kas izmantoja *Ми-8ППА* helikopterus.

Pēc Latvijas neatkarības atjaunošanas Jelgavas lidlauku izmantoja "Rīgas Aeroklubs" izpletņlēcēju nodarbībām. 1997. gadā lidlauka ēkas un būves privatizēja privātuzņēmums "SIA BaltDelAero", kas lidlaukā nekādu saimniecisko darbību neveica. Jau drīz pēc privatizācijas firma aizveda daļu betona seguma plākšņu, pat neraugoties uz Jelgavas Domes nosacījumu saglabāt lidlauku. Šis pārkāpums, iekrātie parādi un SIA BaltDelAero maksātnespējas rezultātā Jelgavas Dome nolēma lauzt privatizācijas līgumu. Tas gan nevedās, bet 2007. gadā konfliktu atrisināja ar mierizlīgumu, atļaujot BaltDelAero demontēt apmēram 5800 plākšņu kā kompensāciju par privatizācijā ieguldītajiem līdzekļiem. Pēc plākšņu aizvešanas lidlauks atkal kļuva par pašvaldības īpašumu.

## Negadījumi un incidenti
*2014. gada 25. jūnijā avārijā cieta pašbūvēta un nereģistrēta *Jodel D-18 Sovereign* lidmašīna, kas bija būvēta ar motocikla dzinēju. Gāja bojā pilots.
*2012. gada 4. maijā privāts FlyItalia MD3 Rider (cn 010/05) ar reģistrācijas numuru YL-RID nogāzās pie Jaunīslīcēm, Jaunsvirlaukas pagastā. Zināms, ka lidmašīnai bija dzinēja problēmas. Cietušo nebija.
*2011. gada 21. maijā *Comco Ikarus C42 Cyclone (cn 9708-6034)* lidmašīnai ar reģistrācijas numuru YL-MMA sabojājās dzinējs,  tādēļ C42 veica piespiedu nosēšanos pļavā pie Jelgavas cukurfabrikas. Cietušo avārijas nosēšanās dēļ nebija.
*1990. gada 15. maijā iznomāts DOSAAF Rīgas aerokluba *[[AN-2]] (cn 19447320)* ar reģistrācijas numuru 10 yellow nolaižoties tika neatgriezeniski bojāts smagās nosēšanās dēļ.
*1949. gada 7. martā 622 ShAP PSRS Gaisa spēku *Jak-11* akrobātikas laikā ietriecās zemē, avārijā gāja bojā divu cilvēku ekipāža.

## Atsauces

## Ārējās saites
* Abandoned & Little-Known Airfields
Urugvaja—Brazīlija (1950. gada FIFA Pasaules kauss)

**[[Urugvajas futbola izlase|Urugvaja]]—[[Brazīlijas futbola izlase|Brazīlija]]** bija futbola spēle starp Urugvajas un Brazīlijas futbola izlasi 1950. gada FIFA Pasaules kausa izcīņas laikā. Spēle tika aizvadīta  *[[Estádio do Maracanã]]* stadionā Riodežaneiro, Brazīlijā. Tiek saukta par *Maracanaço*.

Atšķirībā no citiem Pasaules kausa izcīņas finālturnīriem, šajā turnīrā nenotika izslēgšanas spēles, uzvarētājs un čempions tika noskaidrots grupu turnīrā starp četrām labākajām izlasēm. Spēle starp šīm izlasēm bija noslēdzošā Pasaules kausa izcīņas finālturnīrā.

Spēlē ar 2—1 uzvarēja Urugvajas izlase, viņi arī kļuva par Pasaules kausa ieguvējiem.

## Priekšvēsture

Lai uzvarētu čempionātā, Brazīlijai pietika ar neizšķirtu rezultātu, taču Urugvajai bija nepieciešama uzvara. Pirms spēles Brazīlijai tika paredzēta uzvara un titula iegūšana.

## Spēle
Spēlē pirmā vārtus guva Brazīlijas izlase, kuras labā Frjaza 47. minūtē guva vārtus. Otrajā puslaikā Urugvajas izlase guva divus vārtus — 66. minūtē vārtus guva Huans Alverto Skjafīno un 79. minūtē — Alsidess Gidža.

## Ārējās saites
* Spēles informācija FIFA mājaslapā
Leopolds II Hābsburgs

**Leopolds II** (; dzimis , miris ) bija Svētās Romas impērijas ķeizars, Ungārijas karalis, Bohēmijas karalis, Horvātijas karalis un Austrijas erchercogs no 1790. līdz nāvei 1792. gadā. Pirms tam no 1765. līdz 1790. gadam — Toskānas lielhercogs.

Pēc tēva nāves sāka valdīt Toskānas lielhercogistē. Veica lēnas, bet konsekventas reformas valstī. 1786. gada 30. novembrī Toskāna kļuva par pirmo valsti pasaulē, kurā oficiāli tika atcelts nāvessods. 1790. gadā, pēc bezbērnu brāļa nāves, kļuva par Hābsburgu monarhijas valdnieku un Svētās Romas impērijas ķeizaru. Faktiski bez rezultātiem tika pārtraukts Austriešu-turku karš. Kaut arī Leopolda II māsa Marija Antuanete bija Francijas karaliene, Leopolds bija piesardzīgs pret iejaukšanos Franču revolūcijas norisē. Miris pēkšņā nāvē 1792. gadā.

## Ārējās saites
Pijs V

**Pāvests Pijs V** (; dzimis **Antonio Gizljēri** (*Antonio Ghislieri*) , miris ) bija Romas pāvests no 1566. gada janvāra līdz nāvei 1572. gada maijā.

Pazīstams ar savu lomu Tridentas koncilā, kontrreformācijā un romiešu rituāla standartizēšanā. 1567. gadā iecēla Akvīnas Tomu Baznīcas doktora godā. Viņa pontifikāts bija viens no askētiskākajiem periodiem Romas katoļu baznīcas vēsturē.

Ticis kanonizēts . Pija V piemiņas diena ir 30. aprīlis.

## Ārējās saites
Džefrijs Dāmers

**Džefrijs Laionels Dāmers** (; dzimis , miris ), pazīstams arī kā **Milvoki kanibāls** (*Milwaukee Cannibal*), bija amerikāņu sērijveida slepkava.

Viņš izvaroja, nogalināja un nogrieza locekļus 17 vīriešiem un puišiem laikā no 1978. līdz 1991. gadam, vairākos noziegumos bija novērojams arī kanibālisms, nekrofilija un ķermeņa daļu saglabāšana (parasti saglabāja visu vai daļu no skeleta).

Psihologi un cietuma psihiatri viņam diagnosticēja robežstāvokļa personības traucējumus. Tiesā ticis atzīts par saprātīgu. Dāmeram  tika piespriesti 15 mūža ieslodzījumi par 15 no 16 slepkavībām, kas tika paveiktas Viskonsinas štatā. Vēlāk ticis piespriests 16. mūža ieslodzījums par saistību ar slepkavību, kas tikusi paveikta Ohaio štatā 1978. gadā.

 Dāmeru līdz nāvei piekāva cits Kolumbijas labošanas institūcijas (*Columbia Correctional Institution*) ieslodzītais Kristofers Skārvers.

## Ārējās saites

* Džefrijs Dāmers
2014. gada Tour de France

**2014. gada ''Tour de France*** bija 101. *Tour de France* [[šosejas riteņbraukšana|velobrauciens]], kas norisinājās no  līdz . Velobrauciens sākās [[Apvienotā Karaliste|Apvienotajā Karalistē]] ([[Līdsa|Līdsā]], [[Rietumjorkšīra|Rietumjorkšīrā]]), turpinājās pa [[Francija]]s un [[Beļģija]]s ceļiem un noslēdzās [[Elizejas lauki|Elizejas laukos]], [[Parīze|Parīzē]]. Kopējā sacensību distance bija 3656 km.

== Komandas ==
Kā visās [[UCI Pasaules tūre]]s sacensībās, arī *Tour de France* tiek ielūgtas visas *ProTeam* komandas un tām ir pienākums piedalīties. Sacensībās piedalījās 18 *ProTeam* komandas, kā arī organizatori ielūdza vēl četras komandas, līdz ar to sacensībās piedalījās 22 komandas un 198 riteņbraucēji.

Komandas, kas piedalījās 2014. gada *Tour de France*:




Pirms sacensību starta par galvenajiem kopvērtējuma favorītiem tika nosaukti [[2013. gada Tour de France|iepriekšējā gada]] uzvarētājs [[Kriss Frūms]], kā arī [[Alverto Kontadors]], [[Alehandro Valverde]] un [[Vinčenco Nibali]].

*Tour de France* 5. posmā pēc kritieniem izstājās [[TDF2013|iepriekšējā gada]] uzvarētājs [[Kriss Frūms]] (lauztas rokas) un 10. posmā viņam pievienojās [[Alverto Kontadors]] (lauzts [[lielais lielakauls]]).

Velobraucienā otro gadu pēc kārtas piedalījās un finišēja arī [[Latvija]]s riteņbraucējs [[Gatis Smukulis]] (**), ieņemot 100. vietu kopvērtējumā.

== Posmi un distance ==
Pirmos trīs posmus 2013. gada 17. janvārī prezentēja [[Jorkšīra]]s tūrisma aģentūra *Welcome to Yorkshire*. Šī bija ceturtā reize, kad *Tour de France* iekļauj posmus Anglijā (pēc 1974., 1994. un 2007. gada) un pirmā reize, kad šie posmi ir vairāk kā divi.



== Klasifikāciju līderi ==


== Rezultāti ==

=== Kopvērtējums ===




=== Punktu klasifikācija (sprinteru kopvērtējums) ===



=== "Kalnu karaļa" klasifikācija ===






=== Jauno braucēju klasifikācija ===



=== Komandu kopvērtējums ===



== Atsauces ==


== Ārējās saites ==

* [https://web.archive.org/web/20170707073133/http://www.letour.fr/le-tour/2014/us/ *Tour de France'' 2014]
* Detalizēti par kalnu posmiem
Ikšķiles lidlauks

**Ikšķiles lidlauks** (ICAO: **EVPA**) ir privāts vispārējās aviācijas lidlauks Ogres novadā. Izvietojies Daugavas labajā krastā Ikšķiles pilsētas dienvidaustrumos  no Ikšķiles centra un  no Ogres pilsētas centra. Sertificēts (2014) vizuālajiem lidojumiem diennakts gaišajā laikā. Lidlaukā ir viens  garš un  plats zāles seguma skrejceļš.

Lidlauku izmanto kopš 1993. gada vieglajiem (līdz ) gaisa kuģiem un sporta lidaparātiem. Pirmoreiz sertificēts 2003. gadā. 2006. gadā pēc mācību lidmašīnas *Cessna 152* aviokatastrofas mainīts skrejceļa virziens un skrejceļš tika pārvietots tuvāk Daugavai. Lidlauku apkalpo V. Upleja lidkompānija *Classic Air*.
## Negadījumi un incidenti
*2006. gada 28. jūnija Aeronavigācijas servisa mācību centra lidmašīna *Cessna 152* (cn 15282942) ar reģistrācijas numuru YL-CDC avarēja, kad pilots-instruktors ar studentu-pilotu veica mācību lidojumus virs Ikšķiles lidlauka pa taisnstūrveida maršrutu no zāles skrejceļa ar magnētisko virzienu 278 grādi. Kā liecināja aculiecinieki, pēc kārtējās pacelšanās augstuma palielināšanas laikā dzinējs nedarbojās. Lidmašīna sāka ripot pa labi ar nelielu sānsoli un pēc brīža dzinējs apstājās. Lidmašīna sadūrās ar zemi ar pēkšņu augstuma zudumu ar labo krastu un 30-40 grādu leņķi. Gāja bojā gan instruktors, gan students. Dēļ avārijas, lidlauka skrejceļu pārvietoja.
## Atsauces

## Ārējās saites

* MyAirfields.com Ikšķile
Cēsu lidlauks

**Cēsu lidlauks** (ICAO: **EVCA**) ir privāts vispārējās aviācijas lidlauks Cēsu novadā un paredzēts kā lidlauks gaisa kuģiem ar noteiktu maksimālo pacelšanās masu līdz 5670kg, kā arī vispārējās aviācijas lidojumiem un speciālo aviācijas darbu lidojumu veikšanai. Izvietojies Cēsu pilsētas ziemeļaustrumu pierobežā  no pilsētas centra pie autoceļa P20. Lidlauks tika uzbūvēts 2006. gadā kā komerciālās vispārējās aviācijas lidlauks, un 2006. gada 12. jūlijā tika atklāts. Lidlauks tika izveidots, lai paplašinātos Baltijas jūras valstu mežu apsaimniekošanas un izpētes nozarei, kurā nepieciešama augstāko tehnoloģisko sasniegumu pielietošana. Lidlauks ierīkots vēsturiski svarīgā vietā, jo apmēram 500 metrus no lidlauka atrodas Cēsu kara lidlauks, kas funkcionējis Latvijas brīvvalsts laikā. Lidlaukā ir četras ar nepieciešamajām tehnoloģijām aprīkotas lidmašīnas, kuras tiks izmantotas meža izpētes mērījumu veikšanai. Lidlauks apsaimnieko *SIA "Meža īpašnieku konsultatīvais centrs"* un tiek izmantots transporta lidojumiem un aerofotografēšanai. Sertificēts (2014) vizuālajiem lidojumiem diennakts gaišajā laikā. Lidlaukā ir viens  garš un  plats skrejceļš. Lidlaukam un manevrēšanas ceļiem ir cietināta grunts virsma ar zāles segumu.

## Negadījumi un incidenti
2021. gada 8. augustā privātā lidmašīna ANBO II ar reģistrācijas numuru LY-BDJ, kas piederēja Lietuvas pilsonim Rolandam Kaļinauskam, bija ceļā no retro aviācijas parādes Tartu Igaunijā un Cēsu lidlaukā bija nolaidusies, lai uzpildītu degvielu. Paceļoties lidojumam uz Biržiem Lietuvā, lidaparāts zaudēja dzinēja jaudu un piedzīvoja acīmredzamu aerodinamisku griešanos un tam sekojošu triecienu ar zemi. Lidmašīna tika nopietni bojāta, pilots tika nāvējoši ievainots un gāja bojā. Otrs pasažieris guva smagas traumas.

## Atsauces

## Ārējās saites
* MyAirfields.com Cēsis (03/21)
Džons Veins Geisijs

**Džons Veins Geisijs** (; dzimis , miris ) bija amerikāņu sērijveida slepkava un izvarotājs.

Ticis notiesāts par vismaz 33 jaunu pusaudžu un vīriešu seksuālu izmantošanu un nogalināšanu, ko viņš paveica laikā no 1972. līdz 1978. gadam Čikāgā, Ilinoisas štatā. Visi no Geisija zināmajiem noziegumiem tika paveikti viņa Norvudas parka pilsētas mājās. Parasti savus upurus atvedis uz savu māju ar spēku vai ar maldināšanas palīdzību, visi upuri, izņemot vienu, tika vai nu nosmacēti, vai arī nožņaugti ar žņaugu, savu pirmo upuri sadūris līdz nāvei. 26 līķi tika apglabāti mājas pagrabā, trīs līķi tika apglabāti kādā citā vietā mājā, savukārt no pēdējiem četriem zināmajiem līķiem atbrīvojies Desplainsas upē (*Des Plaines River*).

Tika apsūdzēts par 33 slepkavību izdarīšanu,  tika piespriests nāvessods. Tas tika izpildīts  ar nāvējošu injekciju Steitsvilas labošanas centrā (*Stateville Correctional Center*).

## Ārējās saites
* Džons Veins Geisijs
Mūža ieslodzījums

**Mūža ieslodzījums** ir kriminālsoda veids, kurā cilvēkam tiek atņemtas tiesības uz brīvību līdz dzīves beigām vai apžēlošanas brīdim. Mūža ieslodzījums tiek piešķirts par smagu noziegumu izdarīšanu, pie tādiem var piederēt slepkavības izdarīšana, bērnu smaga ļaunprātīga izmantošana, izvarošana, spiegošana, valsts nodevība, narkotiku tirdzniecība, cilvēku tirdzniecība, krāpšana lielos apmēros, ko par vēl smagāku noziegumu var padarīt zādzība vai laupīšana, kas izraisījusi cita cilvēka nāvi vai smagus miesas bojājumus.

Mūža ieslodzījums nepastāv visās valstīs. Pirmā valsts, kas atcēla šo soda veidu, bija Portugāle (1884. gads). Latvijā mūža ieslodzījums pastāv. Minimālais termiņš, kas jāpavada cietumā pirms var lūgt atbrīvošanu, ir 20 gadi. Vienīgais, kas var apžēlot uz mūžu ieslodzītos, ir Latvijas prezidents.
Kvantiko

**Kvantiko** () ir pilsēta Prinča Viljama apgabalā, Virdžīnijas štatā, ASV.

Kvantiko robežojas ar Kvantiko jūras kājnieku bāzi trijās pusēs un Potomakas upi ceturtajā pusē. Arī pašā Kvantiko atrodas jūras kājnieku bāze, kas ir viena no lielākajām ASV Jūras kājnieku korpusa bāzēm pasaulē. Tajā atrodas Narkotiku apkarošanas administrācijas gatavošanas akadēmija, Federālā izmeklēšanas biroja akadēmija, Federālā izmeklēšanas biroja laboratorija un Jūras flotes noziegumu izmeklēšanas dienesta (*Naval Criminal Investigative Service*) vadība.

Pilsētas sākotnējais nosaukums bija **Potomaka** (*Potomac*), tā tika nosaukta blakus plūstošās upes vārdā. 1872. gadā pilsēta ieguva savu pašreizējo nosaukumu. 2010. gadā pilsētas iedzīvotāju skaits sasniedza 480 (ASV tautas skaitīšanas dati). Kvantiko atrodas 64,3 km attālumā no ASV galvaspilsētas Vašingtonas.

## Atsauces

## Ārējās saites

*
Ņujorkas policijas departaments

**Ņujorkas policijas departaments** (, **NYPD**, **NYCPD**), oficiāli **Ņujorkas pilsētas policijas departaments** (*City of New York Police Department*), ir galvenā tiesībsargājošā un izmeklēšanas iestāde Ņujorkā, ASV. Departaments tika dibināts 1845. gadā, tā ir lielākā pašvaldības policija ASV.

Ņujorkas policijas departamentam ir vairāki specializētie dienesti, tai skaitā K-9, ostas patruļa, pretterorisma vienība, kriminālā izlūkošana, bumbu neitralizēšana, bandu apkarošanas vienība, vienības, kas nodarbojas ar organizētās noziedzības, narkotiku apkarošanu. Saskaņā ar departamenta apgalvojumiem, tā uzdevums ir "īstenot likumus, uzturēt mieru, mazināt bailes un nodrošināt drošu vidi".

Kopš 2014. gada janvāra Ņujorkas policijas departamenta komisārs ir Kīčanta Sīvela. Kopējais pašreizējais vispārējā personāla lielums ir apmēram 50 676 cilvēki. Departamenta vadība atrodas *One Police Plaza* ēkā, Manhatanā.

## Pakāpes un zīmotnes

## Atsauces

## Ārējās saites
*
IAM Cycling

***IAM Cycling*** (*[[Starptautiskā Riteņbraukšanas savienība|UCI]] komandas kods: ***IAM**) bija profesionāla Šveicē reģistrēta šosejas riteņbraukšanas komanda, ko sponsorēja finanšu investīciju uzņēmums *IAM Investment Funds*. Komanda pastā vēja no 2013. līdz 2016. gadam.

2014. gada 28. janvārī tika paziņots, ka komanda saņēmusi ielūgumu startēt savā pirmajā Lielajā tūrē, *[[2014. gada Tour de France]]*. 2014. gada decembrī komanda saņēma *ProTeam* statusu un tiesības piedalīties nākamā gada UCI ''WorldTour'' sacensībās.

2016. gada maijā komanda paziņoja, ka pēc sezonas beigām tiks likvidēta, jo tā arī nav izdevies atrast papildu sponsoru.

## Latvijas sportisti
No 2013. līdz 2016. gadam komandu pārstāvēja Latvijas riteņbraucējs Aleksejs Saramotins.

## Komandas sastāvs

### 2016

## Atsauces

## Ārējās saites

*
1046. gads

**1046**. () bija parastais gads, kas pēc Jūlija kalendāra sākās trešdienā.

## Notikumi
* Drente kļūst par daļu no Utrehtas bīskapijas.
* Dibināta Vācijas pilsēta Leisniga.
## Dzimuši
* 
## Miruši
*
1044. gads

**1044**. () bija garais gads, kas pēc Jūlija kalendāra sākās svētdienā.

## Notikumi
* Rakstos pirmoreiz minēta Baltkrievijas pilsēta Navahrudaka.
* Par Romas pāvestu kļūst Gregors VI.

## Miruši
* Sāmuels Aba (*Aba Sámuel*), Ungārijas karalis (dzimis ap 990.)
* Bračislavs Izjaslavičs (*Брачыслаў Ізяславіч*) — Polockas Rurikoviču dinastijas kņazs (dzimis 997.)
1043. gads

**1043**. () bija parastais gads, kas pēc Jūlija kalendāra sākās sestdienā.

## Notikumi
* Mersijas ērls Leofriks nodibina Anglijas pilsētu Koventri.
* Jomsburgu ieņem un noposta dāņu un norvēģu karalis Magnuss I.
* Pirmoreiz minēta Dānijas pilsēta Kopenhāgena.
## Dzimuši
* 
## Miruši
*
Jēkabpils lidlauks

**Jēkabpils lidlauks** (ICAO: **EVKA**)  jeb **Krustpils lidlauks** ir pamests militārais lidlauks Krustpils pagastā netālu no Jēkabpils pilsētas ziemeļaustrumu robežas. Lidlaukā ir saglabājušies apmēram 2000 metri no kādreiz  garā un 40 m platā skrejceļa.

## Vēsture
[thumb|left|250px|Agrākā [Latvijas Aviācijas pulks|Latvijas aviācijas pulka "Gladiatori" pie angāra Krustpils lidlaukā (1940).]]
Līdz Latvijas okupācijai lidlauks funkcionēja kā Latvijas Aviācijas pulka Krustpils lidlauks. Ap 1935. gadu uzcēla jaunu dzelzsbetona angāru un divstāvu kazarmas, pirms 1939. gada tika plānots atklāt Valsts gaisa satiksmes līniju Rīga - Krustpils - Daugavpils, kas tomēr netika realizēts. 
Pēc Latvijas okupācijas 1940. gadā te no Rumbulas lidlauka pārdislocēja Latvijas aviācijas pulka "Gladiator" kaujas lidmašīnas. Otrā pasaules kara laikā Jēkabpils lidlaukā bāzējās *[[Luftwaffe (Vērmahts)|Luftwaffe]]* 1. flotes (*Luftflotte 1*) bumbvedēji.

Krustpils, no 1962. gada Jēkabpils lidlauku Aukstā kara laikā izmantoja kā vienu no militārajiem lidlaukiem pie PSRS ziemeļrietumu robežas.
Līdz 1992. gadam Jēkabpils lidlaukā bāzējās padomju gaisa spēku 886. Speciālais Izlūklidmašīnu Aviācijas Pulks (*886-й Сталинградский Краснознаменный отдельный разведывательный авиационный полк, 886-й ОРАП*) ar divām aviācijas eskadriļām, kas  izmantoja IL-28R (*ИЛ-28Р*), Jak-27R (*Як-27Р*), Mig-15 (* МиГ-15*), tad Jak-28PP (*Як-28ПП*), beidzot Su-17M4R (*Су-17М4Р*) un Su-24MR (*Су-24МР*) kaujas lidmašīnas.

Pēc Latvijas neatkarības atjaunošanas un Krievijas armijas izvešanas Jēkabpils lidlauks 547,8 hektāru platībā nokļuva Latvijas Republikas Aizsardzības ministrijas pārraudzībā, kas to bez jebkādām saistībām nodeva Jēkabpils rajona padomes īpašumā. 1993.-1999. gadā darbojās AS "Jēkabpils lidosta". 2000. gadā lidostas zemi iekļāva valsts brīvo zemju fondā. Ēkas un komunikācijas, tajā skaitā munīcijas noliktavas, komandpunktu, tehniskās un saimnieciskās būves privatizēja SIA Reka, izņemot 500 skrejceļa plāksnes, ko sadalīja rajona pašvaldībām.
2004. gadā vienā no lidlauka angāriem  policija atklāja lielu nelegālo tabakas izstrādājumu noliktavu ar aptuveni 1 250 000 cigarešu paciņām.

Ap 2008. gadu lidlauka teritorija uzbūvēja asfaltbetona rūpnīcu, kazarmu ēkās darbojas kokapstrādes firma. 2013. gadā bija saglabājušies 7 vai 8 izdemolēti lieli kara lidmašīnu angāri vairāk kā desmit mazāku angāru.

Pēc *MyAirfields* datiem, aktīvisti ir sākuši lidlauka atjaunošanas darbus - uzlabots segums rietumu galā, uzkrāsoti navigācijas ceļa krāsojumi, izvietotas vēja zeķes utt.

## Negadījumi un incidenti
*1986. gada 27. martā PSRS gaisa spēku 886.ORAP lidmašīna *Su-17M4* tuvojās Jēkabpils aviācijas bāzei. Tuvošanās laikā pilots zaudēja telpisko orientāciju un lidmašīna ietriecās zemē. Pilots gāja bojā.

## Atsauces

## Ārējās saites
* Jekabpilsflight.lv 
* Abandoned & Little-Known Airfields
1042. gads

**1042**. () bija parastais gads, kas pēc Jūlija kalendāra sākās piektdienā.

## Notikumi
* 
## Dzimuši
* Urbāns II (*Urbanus II*) - Romas pāvests (miris 1099.)
* Boļeslavs II Drosmīgais (*Bolesław II Śmiały*) - Pjastu dinastijas Polijas kņazs un Polijas karalis (miris 1081.)
* Vladislavs I Hermanis (*Władysław I Herman*) - Pjastu dinastijas Polijas kņazs (miris 1102.)
## Miruši
*
Kamjaneca-Podiļska

**Kamjaneca-Podiļska** () ir pilsēta Ukrainas rietumos, Hmeļnickas apgabalā. Izvietojusies apgabala dienvidos  no apgabala centra Hmeļnickas. Kamjanecas-Podiļskas rajona centrs. Ievērojams valsts ekonomiskais, izglītības, kultūras un tūrisma centrs, no 1919. gada marta līdz 1920. gada novembrim bija Ukrainas galvaspilsēta.

## Vēsture
Par pilsētas izcelšanos un tās pirmo pieminēšanu vēsturiskos dokumentos ir vairākas versijas, jo Rietumukrainā bija vairākas apdzīvotās vietas ar Kamjanecas (*Akmeņainā*) nosaukumu. Pēc arheoloģiskajiem izrakumiem vecpilsētā par ticamāko uzskatāma versija, ka pilsēta dibināta 12. gadsimta beigās un pirmoreiz minēta 1196. gada Kijivas hronikā. Pēc nonākšanas Zelta Ordas pakļautībā, 1362. gadā pilsētu ieņēma lietuviešu karaspēks Aļģirda vadībā. Lietuvieši nocietināja pilsētu un 1374. gadā tai piešķīra Magdeburgas tiesības. Kamjaneca kļuva par Podolijas centru, bet 1463. gadā, pēc tās nokļūšanas Polijas sastāvā, tika pasludināta par Polijas Karalisko pilsētu. Viduslaikos Podolijas Kamjaneca ietekmes ziņā bija salīdzināma ar Kijivu un Ļvivu.

1672. gadā pēc Bučačas miera līguma pilsēta nonāca Osmaņu Impērijā, bet 1699. gadā atgriezās Polijas-Lietuvas kopvalsts sastāvā. 1793. gadā pēc Polijas dalīšanas pilsēta nonāca Krievijas Impērijas sastāvā. No 1795. līdz 1797. gadam tā bija Podolijas vietvaldības, bet līdz 1917. gadam — Podolijas guberņas centrs. 
No 1918. līdz 1921. gadam Kamjaneca bija galvenā Ukrainas Tautas Republikas karaspēku formēšanas un militārās virsvadības dislokācijas vieta, Simona Petļuras karaspēka pēdējais atbalsta punkts. No 1937. līdz 1941. gadam PSRS Kamjanecas-Podiļskas apgabala (tagad — Hmeļnickas apgabals) centrs.

## Atsauces

## Ārējās saites
1048. gads

**1048**. () bija parastais gads, kas pēc Jūlija kalendāra sākās svētdienā.

## Notikumi
* 
## Dzimuši
* Omars Haijāms (*عمر خیام ’Omar-e Khayyām*) — persiešu dzejnieks, astronoms un matemātiķis (miris 1131.)
## Miruši
* Abū Raihāns Bīrūnī (*بوریحان بیرونی, Abū Raiḥān Bīrūnī*) — Horezmā dzimis persiešu zinātnieks un erudīts (dzimis 973.)
1049. gads

**1049**. () bija parastais gads, kas pēc Jūlija kalendāra sākās svētdienā.

## Notikumi
* Leons IX kļūst par Romas pāvestu.
## Dzimuši
* 
## Miruši
*
1041. gads

**1041**. () bija parastais gads, kas pēc Jūlija kalendāra sākās trešdienā.

## Notikumi
* Pēc noslēgtā miera līguma Bračislavs Izjaslavičs un Jaroslavs vienojās par to, ka Bračislavs kļūs par Kijivas vietvaldi, bet Jaroslavs paturēja virsvaru Novgorodā.
## Dzimuši
* Raimunds IV (*Raymond IV de Toulouse*) - Tulūzas grāfs un Provansas markgrāfs (miris 1105.)
## Miruši
*
Jamal-202

***Jamal-202*** (***Ямал-202*** jeb ***Ямал-200 № 2***; zināms arī kā ***Yamal-202***) ir Krievijas uzņēmuma *[[Gazprom kosmičeskije sistemy]]* sakaru pavadonis, kas paredzēts sakaru nodrošināšanai Eiropai, Tuvajiem Austrumiem, Centrālāzijai, Dienvidāzijai un Dienvidaustrumāzijai. Palaists 2003. gada novembrī.

Pavadonis izgatavots uzņēmumā *[[RKK Energija]]* uz platformas *UKP* (Universālā kosmiskā platforma) bāzes. Derīgo kravu izgatavoja *[[Alcatel Space]]* un *[[Alenia Spazio]]*. Kosmiskais aparāts apgādāts ar 18 C joslas raidītājiem. Plānotais darbības laiks ir 12 gadi.

## Lidojuma gaita
*Jamal-202* tika palaists  06:22 *UTC* ar nesējraķeti *[[Proton-M/Briz-M]]* no Baikonuras kosmodroma 81. laukuma 23. palaišanas iekārtas. Kopā ar to tika palaists pavadonis *[[Jamal-201]]*. 

*Jamal-202* tika novietots ģeostacionārajā orbītā punktā 49° austrumu garuma, kur bija paredzēts izvietot pavadoni *[[Jamal-101]]*, bet tas bija sabojājies 1999. gadā tūlīt pēc starta.

2019. gada 19. jūlijā *Jamal-202* kanāli tika pārslēgti uz *[[Jamal-601]]*.

## Ārējās saites
* Yamal-202 Satellite Gazprom Space Systems 
* Yamal 202, 204 Gunter Dirk Krebs
1040. gads

**1040**. () bija garais gads, kas pēc Jūlija kalendāra sākās otrdienā.

## Notikumi
* 
## Dzimuši
* 22. februāris - Raši (רַשִׁ"י‏‎‎‎), rabīns (miris 1105.)
* nezināms datums - Alfonso VI Himenezs - Kastīlijas karalis (miris 1109.)
* nezināms datums - Gēza I (*I. Géza*), Ungārijas karalis (miris 1077.)

## Miruši
*
Latvijas PSR Valsts Jaunatnes teātris

**Latvijas PSR Valsts Jaunatnes teātris** (no 1991. gada **Latvijas Jaunatnes teātris**) bija Latvijas teātris, kas atradās Rīgā un darbojās no 1941. līdz 1992. gadam. Pēc teātra reorganizācijas 1992. gadā tā telpās uzsāka darbību Jaunais Rīgas teātris.

## Vēsture
Teātri nodibināja pēc Latvijas okupācijas 1941. gadā, tā repertuārā bija izrādes bērniem un jaunatnei. Pirmie teātra režisori bija Rūdolfs Baltaisvilks un Emīlija Viesture. Rūdolfs Baltaisvilks bija arī teātra direktors un galvenais mākslinieciskais vadītājs.

Vācu okupācijas laikā teātris nedarbojās, pēc Sarkanās armijas ienākšanas Rīgā par teātra direktori kļuva Elza Miške. 1946. gadā teātrī sāka darboties krievu trupa. 1940. gadu beigās teātrim ierādīja nacionalizēto Latvijas Baptistu draudžu savienības semināra namu Lāčplēša ielā 37. 

1979. gada 6. februārī Jaunatnes teātra latviešu trupa pārcēlās uz ēku Lāčplēša ielā 25, kad to pēc jaunas ēkas uzcelšanas atbrīvoja Dailes teātris.

Visilgāko laika periodu teātra galvenais režisors bija Ādolfs Šapiro (1964—1992). 1970. un 1980. gados iestudēja gan jauniešiem, gan arī pieaugušajiem domātas izrādes. Tika iestudētas Alekseja Arbuzova un Gunāra Priedes lugas. Plašu ievērību guva Čehova lugas "Ivanovs" iestudējums 1975. gadā, kā arī 1980. gadu izrādes "Trešās impērijas bailes un posts", "Sniegotie kalni", "Rīt bija karš" un "Centrifūga".

Pēc Latvijas neatkarības atjaunošanas 1991. gadā teātri pārdēvēja par Latvijas Jaunatnes teātri, 1992. gadā teātra telpās darbību uzsāka Jaunais Rīgas teātris.

Ādolfa Šapiro vadītais Latvijas PSR Valsts Jaunatnes teātris tika iekļauts Latvijas kultūras kanonā.

## Galvenie režisori
* 1941 — Rūdolfs Baltaisvilks
* 1945 — Teodors Kurgens
* 1946—1954 — Boriss Praudiņš
* 1955—1959 — Pavels Homskijs
* 1964—1992 — Ādolfs Šapiro

## Režisori
* Emīlija Viesture
* Olga Bormane
* Felikss Deičs

## Scenogrāfi
* R. Miķelsons
* A. Vinklers

## Aktieri

* Gundars Āboliņš (1982—1988)
* Tālivaldis Āboliņš (1955—1991)
* Māris Andersons (1985—1992)
* Maija Apine (1985—1992)
* Enriko Avots (1976—1992)
* Inta Bankoviča (1976—1992)
* Elvīra Baldiņa (1945—1976)
* Lūcija Baumane (1945—1988)
* Valdis Birģelis (1972—1992)
* Romāns Birmanis (1985—1991)
* Ivars Brakovskis (1977—1992)
* Indra Burkovska (1980—1989)
* Felikss Deičs (1970—1992)
* Jānis Grantiņš (1945—1974)
* Milda Klētniece (1940—1941)
* Dina Kuple (1978—1990)
* Arnis Līcītis (1976—1992)
* Līga Liepiņa (1971—1977)
* Edgars Liepiņš (1951—1989)
* Rūdolfs Plēpis (1976—1992)
* Uldis Pūcītis (1962—1964, 1976—1987)
* Vera Singajevska (1953—1990)
* Imants Skrastiņš (1963—1992)
* Velta Skurstene (1958—1990)
* Anda Zaice (1964—1992)
* Egils Valčs (1976-1991)
* Astrīda Vecvagare (1963—1992)
* Velga Vīlipa (1964—1972)

## Atsauces

## Ārējās saites
* Ādolfs Šapiro: Neviens mēs neesam eņģelis
Metandienons

**Metandienons** jeb **metandrostenolols** ir anaboliskais steroīds ar izteiktu anabolisko efektu. Preparāts pastiprina anaboliskos un nomāc kataboliskos procesus, veicina muskuļu masas pieaugumu un zemādas tauku samazināšanos, kā arī nomāc imūnās atbildes reakcijas. Regulāri lietojot, pastiprina vīrišķas sekundārās dzimumpazīmes. Populārs dopings sportā; žargonā tiek dēvēts par "metānu". Ilgstoši pārdozējot, bojā aknas. Iedarbojas savstarpēji pastiprinoši (sinerģētiski), lietojot kopā ar nandrolonu.
thumb|150px|left|Metandienona tabletes

## Vēsture
1955. gadā šo vielu sintezējis amerikāņu ārsts Džons Cīglers (*John Ziegler*) un pēc gada pārdevis tiesības kompānijai *Ciba-Geigy* (mūsdienu *[[Novartis]]*). Metandienons ir pirmais mākslīgais šīs klases preparāts, sākts tirgot ASV 1958. gadā ar nosaukumu "Dianabols". Līdz 20. gadsimta 60. gadu beigām netika oficiāli uzskatīts par dopingu; tolaik aizliegti bija tikai tādi spēcīgi stimulatori kā amfetamīni, kokaīns, efedrīns u.tml. 
 
## Izmantošana
Neskaitot pielietojumu sporta medicīnā, metandienons tiek lietots apdegumu, kaulu lūzumu,  nieru nepietiekamības ārstēšanā, kā arī olbaltumvielu vielmaiņas defektu kompensācijai. Kontrindicēts aknu slimību gadījumos.

## Atsauces
Jānošs Huņadi

**Jānošs Huņadi** (, ); dzimis ap 1406. gadu, miris ) bija Transilvānijas ungāru militārais un politiskais līderis.

## Dzīvesgājums

Vadīja Balkānu cīņu pret Osmaņu impēriju 15. gadsimtā. Ieviesa moderno husītu stila kaujas taktiku un izmantoja karaspēkā zemniekus. 1441. gadā tika iecelts par Transilvānijas vaivadu. Piedzīvoja sakāvi Varnas kaujā 1444. gada 10. novembrī un Otrajā Kosovas kaujā no 1448. gada 17. līdz 20. oktobrim pret Muradu II. Triumfāli sakāva turkus Belgradas aplenkuma laikā 1456. gada 4./22. jūlijā. Drīz pēc tam mira epidēmijas laikā.

Jānošs Huņadi aktīvi piedalījās Ungārijas iekšpolitikā Ladislava Postuma pusē. Tika iecelts par Ungārijas reģentu. Lielā mērā tēva autoritātes dēļ Jānoša dēls Māķāšs Huņadi 1458. gadā tika ievēlēts par Ungārijas karali.

## Ārējās saites
Huņadi

**Huņadi** () ir ungāru cilmes uzvārds. Cilvēki ar šo uzvārdu:

*Jānošs Huņadi (*Hunyadi János*; 1406—1456) — ungāru karavadonis;
*Māķāšs Huņadi (*Hunyadi Mátyás*; 1443—1490) — Ungārijas karalis.

## Atsauces
Francs Konrāds fon Hecendorfs

**Francs Havjērs Konrāds grāfs fon Hecendorfs** ("Konrāds" ir uzvārda sastāvdaļa, ; dzimis , miris ) bija Austroungārijas ģenerālfeldmaršals. Austroungārijas armijas un flotes ģenerālštāba priekšnieks no 1906. līdz 1916. gadam.

Dzimis Vīnes Pencingas rajonā karavīra ģimenē. 1871. gadā sāka militārpersonas karjeru. Mācījies Terēzes Militārajā akadēmijā Vīnerneištatē. Dienējis dažādās Austrijas Impērijas daļās. 1906. gadā ar Franča Ferdinanda atbalstu kļuva par armijas un flotes ģenerālštāba priekšnieku.

Bija viens no redzamākajiem "kara partijas" pārstāvjiem, kurš uzskatīja, ka jāveic preventīvs karš ar Serbiju un Melnkalni. Tomēr pēc Franča Ferdinanda slepkavības Sarajevā 1914. gada 28. jūnijā ziņoja. ka armija nav gatava uzreiz iebrukt Serbijā. Kā ģenerālštāba priekšnieks vadīja visas Austroungārijas kaujas operācijas līdz 1916. gadam, kad, par ķeizaru kļūstot Kārlim I, tika pazemināts amatā. Miris pēc kara, ārstējoties Vācijā.

## Ārējās saites
Josefs Dobrovskis

**Josefs Dobrovskis** (, dzimis , miris ) bija čehu lingvists un vēsturnieks, redzams čehu nacionālās atmodas darbinieks. Viens no slāvu valodniecības pamatlicējiem. Devis ieguldījumu baznīclāvu valodas izpētē un čehu valodas kodificēšanā. Rakstījis lielākoties vāciski un latīniski.

## Biogrāfija
Dzimis mūsdienu Ungārijā, kur bija tēva militārā dienesta vieta. Ģimenē pirmā bija vācu valoda, čehu valodu Dobrovskis iemācījās 10 gadu vecumā. 1769. gadā sāka mācības Prāgas Universitātes filozofijas fakultātē. 1772. gadā Brno iestājās jezuītu ordenī, lai dotos uz Indiju, tomēr 1773. gadā ordenis tika likvidēts, Dobrovskis atgriezās Prāgā, kur turpināja mācības teoloģijas fakultātē.

Pēc universitātes beigšanas no 1776. līdz 1786. gadam bija mecenāta un apgaismotāja grāfa Nostica bērnu skolotājs, kur pievērsās Čehijas un slāvu vēstures studijām. Arī vēlākos gados Nostics atbalstīja Dobrovska darbību. 1784. gadā Dobrovskis bija viens no Čehijas Zinātņu akadēmijas dibinātājiem. 1789. gadā kļuva par garīgā semināra Olomoucā rektoru, tomēr 1790. gadā ar Leopolda II rīkojumu semināri tika slēgti, un Dobrovskis atgriezās Nostica ģimenē. 1792. gadā Karaliskās zinātnes biedrības uzdevumā viesojās Stokholmā, Obu, Pēterburgā un Maskavā, lai pētītu senus rakstus, kas tika izvesti no Čehijas Trīsdesmitgadu kara laikā. 1795. gadā Dobrovskis saslima ar psihisku slimību, kuras laikā sadedzināja vairākus manuskriptus, to skaitā paša sastādīto sorbu valodas vārdnīcu. 1805. gadā pilnībā izveseļojās. Miris 1829. gadā Brno, kur bija devies pētīt senus rokrakstus. Bez senatnes pētīšanas nodarbojās arī ar botāniku.

## Svarīgākie darbi

* *Fragmentum Pragense evangelii S. Marci, vulgo autographi* (1778)
* *Scriptores rerum Bohemicarum* (2 sējumos, 1783)
* *Geschichte der böhm. Sprache und alten Literatur* (1792)
* *Die Bildsamkeit der slaw. Sprache* (1799)
* *Deutsch-böhm. Wörterbuch* kopā ar Lešku, Puhmajeru un Hanku (1802–1821)
* *Entwurf eines Pflanzensystems nach Zahlen und Verhältnissen* (1802)
* *Glagolitica* (1807)
* *Lehrgebäude der böhmischen Sprache* (1809)
* *Institutiones linguae slavicae dialecti veteris* (1822)
* *Entwurf zu einem allgemeinen Etymologikon der slaw. Sprachen* (1813)
* *Slowanka zur Kenntnis der slaw. Literatur* (1814)

## Ārējās saites
Limbažu lidlauks

**Limbažu lidlauks** (ICAO: **EVLI**; līdz 2011. gadam — **Langaču lidlauks**, ICAO: **EVHA**) ir privāts vispārējās aviācijas lidlauks Limbažu novadā. Izvietojies Limbažu pagasta vidienē pie autoceļa P53  no Limbažu pilsētas centra. Sertificēts (2014) vizuālajiem lidojumiem diennakts gaišajā laikā. Lidlaukā ir divi paralēli skrejceļi: sertificēts  garš un  plats zāles seguma skrejceļš un nesertificēts  garš un  plats asfalta seguma skrejceļš. Lidlauks paredzēts gaisa kuģiem ar masu līdz.

Lidlauks izbūvēts padomju laikā, kā Padomju armijas aviācijas rezerves lidlauks, lauksaimniecības lidlauks un arī, kā lidlauks DOSAAF sporta aviācijai. Pēc Latvijas neatkarības atgūšanas nodots Aizsardzības ministrijai, kas 1990. gadu beigās to nodeva Limbažu pagastam. 1995. gadā Satiksmes ministrija nolēma pārņemt Limbažu lidlauku savā pārziņā. 2000. gadu sākumā to iegādājās parketa ražotnes "Vidrižu Atvari" īpašnieks un lidošanas entuziasts  Gunārs Līcītis, pēc kā tas 2006. gadā pirmoreiz sertificēts. Izmantojams mazajai aviācijai, vēl 2011. gadā tur atradās aeroklubs un lidošanas skola. Šobrīd lidlaukā darbojas arī izpletņlēkšanas uzņēmums *Skydive Latvia*.

## Negadījumi un incidenti
*2021. gada 1. maijā lidmašīnai SOCATA MS 894 A ar reģistrācijas numuru YL-OWL veicot nosēšanos Limbažu lidlaukā, nolūza priekšējās šasijas balsts un ritenis.

*2019. gada 20. jūlijā lidmašīna Cessna TR182 ar reģistrācijas numuru YL-LAT veica nosēšanos Limbažu lidlaukā ar neizlaistām šasijām.

## Atsauces

## Piezīmes

## Ārējās saites
* MyAirfields.com Limbaži
Teofrasts

**Teofrasts** (; dzimis ap 371. gadu p.m.ē., miris ap 287. gadu p.m.ē.) bija sengrieķu zinātnieks un filozofs, Aristoteļa skolnieks un sekotājs. Likeja vadītājs pēc Aristoteļa. Tiek uzskatīts par botānikas "tēvu".

Dzimis Lesbas salā. Mācījies pie Platona, vēlāk kļuva par Aristoteļa tuvu draugu un līdzgaitnieku. Visticamāk sekoja Aristotelim uz Lesbosu un uz Maķedoniju, vēlāk kopā atgriežoties Atēnās. Kad  pēc Maķedonijas Aleksandra nāves Aristotelis devās prom no Atēnām, Teofrasts palika Atēnās un vadīja Likeju. Bija parapatētiķu skolas līderis turpmākos 35 gadus. Teofrasta laikā skola uzplauka, kādā brīdī tur esot mācījušies ap 2000 skolnieku. Miris 85 gadu vecumā.

thumb|''Historia plantarum'', 1549|left

Vairāk nekā 200 darbu autors par visdažādākajām tēmām. Daudzi no darbiem zuduši. No saglabātajiem īpaši pazīstami darbi botānikā - "Augu vēsture" (Περὶ φυτῶν ἱστορίας) un "Augu cēloņi" (Περὶ φυτῶν αἰτιῶν), kurā aprakstīti botānikas pamati, un mineraloģijā - "Par akmeņiem" (Περὶ λίθων). Pazīstams Teofrasta darbs ir "Raksturi" (Ἠθικοὶ χαρακτῆρες), kurā aprakstīti cilvēku psiholoģiskie tipi.

## Darbu latviskie tulkojumi
* Teofrasts. Raksturi. Rīga: Valters un Rapa, 1939.

## Ārējās saites
Centrālā un Austrumeiropa

thumb|200px|Centrālās un Austrumeiropas valstis mūsdienu Eiropas politiskajā kartē
[thumb|200px|Poļu politiķu pēc Pirmā pasaules kara piedāvātā [Starpjūru konfederācija (*Międzymorze*)]]  
thumb|200px|Pola Roberta Magoksi (''Magocsi'') ieteiktais Austrumu Centrālās Eiropas iedalījums trīs atšķirīgās zonās (1993)

**Centrālā un Austrumeiropa** () ir viens no politiskajiem un kulturālajiem Eiropas reģioniem, kurā ietilpst tās bijušās Austrumu militārā bloka valstis, kas pēc bloka sabrukuma 1989.—1990. gadā pakāpeniski integrējās Eiropas Savienības struktūrās.

## Teritorija
Pēc Eiropas Savienībā lietotās definīcijas Centrālās un Austrumeiropas reģionā ietilpst šādas dalībvalstis: 
* Polija
* Čehija
* Slovākija
* Ungārija
* Igaunija
* Latvija
* Lietuva
* Slovēnija
* Horvātija
* Rumānija
* Bulgārija

Plašākā nozīmē reģonam pieskaita arī Eiropas Savienības Balkānu esošās un potenciālās kandidātvalstis:
* Serbija 
* Melnkalne
* Ziemeļmaķedonija
* Albānija
* Kosova
* Bosnija un Hercegovina

## Vēsturiskais reģions
Vēsturiski šis reģions lielā mērā atbilst jau 19. gadsimtā tapušajai politiskajai koncepcijai par "Starpeiropas reģionu" () starp Vācijas un Krievijas impērijām vai "Starpjūras reģionu" () starp Baltijas un Melno jūru.

## Kultūrreģions
Šveices antropologs Kristiāns Džordāno (*Giordano*) 1990. gados sadalīja Eiropu sešos vēsturiski kulturālos regionos, no kuriem vienu viņš nodēvēja par "Austrumviduseiropu". Tajā ietilpināja ne tikai Polijas, Ungārijas, Slovākijas un Rumānijas teritorijas, bet arī Slovēniju un Baltijas valstis. Uzskata, ka šo reģionu raksturoja vēsturiski noteiktā funkcija piegādāt Ziemeļrietumeiropas reģionam izejvielas un cilvēku resursus. Kā vienojoša pazīme ir Jauno laiku sākumā notikusī "refeodalizācija" jeb dzimtbūšanas ieviešana lielajos zemes īpašumos, kas dažās šī reģiona zemēs saglabājās līdz pat 19. gadsimta vidum.

## Atsauces

## Skatīt arī
* Austrumeiropa
* Centrāleiropa
Aizputes lidlauks

**Aizputes lidlauks** (ICAO: **EVAA**) ir nesertificēts lidlauks Dienvidkurzemes novadā. Izvietojies Lažas pagastā pie autoceļa P115  uz dienvidaustrumiem no Aizputes pilsētas centra. Lidlaukā ir viens  garš un  plats asfalta seguma skrejceļš. Lidlauks izbūvēts padomju laikā starp 1975. un 1985. gadu un tika izmantots kā lauksaimniecības lidlauks. Lidlauka teritoriju transporta pakalpojumiem izmanto SIA “Mētra — A”, perons tiek izmantots kā autostāvvieta.

## Atsauces
Liepas muiža

thumb|270px|Bijusī Liepas muižas kungu māja 2001. gadā. 
thumb|270px|Muižas plāns (1787).
**Liepas muižas** () kungu māja atrodas Cēsu novada Liepas pagastā, aptuveni 100 km no Rīgas un 14 km no Priekuļiem. Liepas muiža tika dibināta 1672. gadā.

## Vēsture
1582. gadā Pārdaugavas Livonijas hercogiste nokļuva Polijas-Lietuvas kopvalsts pakļautībā, kas atjaunoja Cēsīs katoļu bīskapiju. Sākoties zviedru valdīšanai Vidzemē 1624. gadā Zviedrijas karalis Gustavs Ādolfs visu savu īpašumu piešķīra savam valsts kancleram Akselam Uksenšernam, kura dēla Ērika Uksenšerna laikā 1672. gadā no Cēsu pils novada atdalīja vairākus desmitus tā sauktos Tulmānu (Tīlmaņa) vakai piederīgos ciematus (mājas). Tajā pat gadā uz Gravānu, Spruiķu, Liepas, Ozola un Ūsiņu ciemata zemēm, pievienojot vēl daļu no Jurlana (Jullas) māju zemes, nodibināta Liepas muiža (*Lindenhof*).

Jaunās muižas nosaukums iegūts no Liepas mājas, kas, muižu dibinot, iznīcināta, par ko liecina kāds muižas tīruma senais nosaukums.

No 1824. gada muiža piederēja Pandera dzimtai, pēdējā muižas īpašniece 1919. gadā bija Šarlote fon Vulfa. Cēsu kauju laikā daļu no muižas ēkām izpostīja.
Pēc 1920. gada agrārreformas Liepas muižu sadalīja 99 vienībās (no tām 19 bijušās rentes mājas) 1424 ha kopplatībā, muižas kungu mājā iekārtoja pagasta skolu.
Liepas pamatskola bijušajā muižas kungu mājā darbojās līdz 1970. gadam.

## Vieta kultūrā
Latviešu un igauņu kultūras vēsturē Liepas muižai ir ievērojama vieta, jo šeit jau 1685. gadā darbojās viena no latviešu bībeles tulkotāja prāvesta Ernesta Glika dibinātajam latviešu skolām. 1686. gada augustā un septembrī tur notika sešu nedēļu ilga konference, kurā piedalījās 12 mācītāji no Rēveles (Tallinas), Tērbatas (Tartu) un Sāmsalas, lai pārlūkotu igauņu bībeles tulkojumu.

Liepas muižas kapsētā guldīts dzejnieks Eduards Veidenbaums (1867-1892). Viņa brālis dzejnieks Kārlis Veidenbaums bija Liepas (agrāk Mūrmuižas) pagasta Kalāču māju saimnieks.

Karls Gothards Grass, kā arī citi Rīgas "Praviešu kluba" biedri bieži ir uzturējušies Liepas muižā. Karls Gothards Grass ir arī veltījis Ģertrūdei Boijei un Liepas muižai savu dzejoli "Weihnachtsgruss", kas ievietots 1818. gada almanahā "Livona`s Blumenkranz".

## Atsauces

## Ārējās saites
Liepas muižas mājaslapa
Rīgas Lutera baznīca

**Rīgas Lutera evaņģēliski luteriskā baznīca**, arī **Torņakalna baznīca**, ir Latvijas Evaņģēliski luteriskās baznīcas dievnams Torņakalna ielā 3/5, Rīgā. Baznīcā darbojas Rīgas Lutera draudze. Šī ir pirmā Lutera vārdā nosauktā baznīca Latvijā.

## Arhitektūra
Līdzekļu vākšana baznīcas celtniecībai tika uzsākta 1881. gadā. Baznīca tika uzcelta laikā no 1888. līdz 1890. gadam pēc arhitekta Johana Koha projekta. Darbu pārraudzīja Kohs un Vilhelms Bokslafs. Tā ir tradicionāla neogotikas celtne ar smailu torni baznīcas rietumu galā, izteiktu latīņu krusta plānojumu, pagarinātu kori un trapecveida apsīdas daļu. Fasādēs ir izvietotas gan neogotikai raksturīgās nišas, logu ailas un dzegas, gan romantikas stilā veidotas rozetes un arkas. Fasādes dzeltenīgās sienas iegūst savdabīgu akcentu ar nelielu apmestu laukumu ritmisku kārtojumu, kā arī sarkanu ķieģeļu joslām portālu, logu un stūru apdarē.

Rīgas Lutera baznīcas interjeru veidojis ievērojamais gotikas stila lietpratējs V.Bokslafs.

1991. gadā tika veikts kapitālremonts, savukārt pēc pieciem gadiem rekonstruēja baznīcas pulksteni, kas darbojās kopš 1891. gada.

Pretī baznīcai esošā mācītājmāja ir viena no retajām klasicisma stila mācītājmājām Rīgā.

## Ērģeles
Baznīcas ērģeles tikušas izgatavotas 1893. gadā Ludvigsburgā, Vācijā. To paveikusi E.F. Valkera firma (*E. F. Walker & Co*), kas kopā izveidoja 7 ērģeļus Rīgā. Ērģeles baznīcā saglabājušās kopš tās pirmsākumiem.

## Dievkalpojumi un koncerti
Ēka tika iesvētīta .

Dievkalpojumi baznīcā notiek svētdienās plkst. 11.00.

Draudzē darbojas Rīgas Lutera draudzes koris, kurš piedalās dievkalpojumos un koncertos baznīcā un ārpus tās.

Baznīcā ir 1000 sēdvietu un 250 stāvvietu. Tā arī tiek izmantota klasiskās mūzikas un ērģeļu koncertiem.
Jau vairākus gadus Vasarsvētkos notiek Citādais dievkalpojums, kurā piedalās dažādi pazīstami mūziķi. Līdzīgs dievkalpojums notiek arī Ziemassvētku laikā.

## Atsauces

## Ārējās saites

* 
* "Cita Rīga" ieraksts
* Baznīcas vēsture
Džerdans Šaķiri

**Džerdans Šaķiri** (; dzimis  Kosovā) ir albāņu izcelsmes Šveices futbolists, spēlē pussarga pozīcijā, Šveices futbola izlases dalībnieks. Kopš 2024. gada pārstāv Šveices Superlīgas klubu FC Basel.

Karjeru sācis Šveices klubā *[[FC Basel]]*, kā sastāvā trīs reizes kļuvis par Šveices čempionu. 2012. gadā pārgājis uz Vācijas Bundeslīgas klubu Minhenes "Bayern". Tā sastāvā divas reizes kļuvis par Vācijas čempionu un vienu reizi par UEFA Čempionu līgas čempionu. Vēlāk spēlēja arī Milānas "Internazionale" un Anglijas Premjerlīgas klubā *[[Stoke City F.C.|Stoke City]]*. 2018. gada jūlijā pārgāja uz *Liverpool*. Tur viņš uzvarēja gan Premjerlīgā, gan Čempionu līgā. 2021. gadā pievienojies *[[Olympique Lyonnais]]*. 2022. gada februārī pievienojies MLS klubam Čikāgas "Fire", kļūstot par kluba visu laiku dārgāko futbolistu.

Kopš 2010. gada pārstāv Šveices nacionālo izlasi. Pārstāvējis to četros FIFA Pasaules kausa finālturnīros (, , , ) un trijos 2016. gada Eiropas čempionātā, 2020. gada Eiropas čempionātā, 2024. gada Eiropas čempionāta turnīros.

## Sasniegumi
**Basel**

* Šveices Superlīga: 2009—10, 2010—11, 2011—12
* Šveices kauss: 2009—10, 2011—12

**Bayern Munich**

* Vācijas Bundeslīga: 2012—13, 2013—14, 2014—15
* Vācijas kauss futbolā: 2012—13, 2013—14
* DFL Supercup: 2012
* UEFA Čempionu līga: 2012—13
* UEFA Superkauss: 2013
* FIFA Klubu Pasaules kauss: 2013

**Liverpool**

* Anglijas Premjerlīga: 2019—20
* UEFA Čempionu līga: 2018—19
* UEFA Superkauss: 2019
* FIFA Klubu Pasaules kauss: 2019

## Atsauces

## Ārējās saites
Klints Dempsijs

**Klintons Drū "Klints" Dempsijs** (; dzimis ) ir bijušais amerikāņu futbolists, spēlē uzbrucēja pozīcijā, ASV futbola izlases dalībnieks.

Karjeras laikā spēlējis ASV un Anglijas klubos. ASV izlasi pārstāv kopš 2004. gada, ir pašreizējais tās kapteinis. ASV sastāvā spēlējis trīs Pasaules kausa finālturnīros (, , ). Trīs reizes ticis atzīts par ASV gada futbolistu.

## Sasniegumi
**Seattle Sounders**

* MLS kauss: 2016

**ASV**

* CONCACAF Zelta kauss: 2005, 2007, 2017

**Individuālie sasniegumi**

* ''Fulham'' sezonas labākais spēlētājs: 2010—11, 2011—12
* CONCACAF Zelta kausa labākais vārtu guvējs: 2015
* ASV gada futbolists: 2007, 2011, 2012

## Atsauces

## Ārējās saites
Netišina

**Netišina** () ir pilsēta Ukrainas rietumos, Hmeļnickas apgabala Šepetivkas rajonā. Izvietojusies apgabala ziemeļrietumos Horiņas upes krastā  no apgabala centra Hmeļnickas.

## Vēsture
Netišina vēstures dokumentos pirmoreiz minēta 1542. gadā kā ciems Polijas karaļa Sigismunda II vēstulē. Piederējusi dažādām augstmaņu dzimtām; visilgāk (1690-1856) Jablonovskiem. 1872. gadā atvērta pirmā skola. 1936. gadā uzbūvēta hidroelektrostacija. 1975. gadā Netišina tiek izraudzīta par Hmeļnickas atomelektrostacijas būves vietu. Būvniecība uzsākta 1981. gadā. 1984. gadā Netišinai piešķirts pilsētas statuss. 1987. gadā nodots ekspluatācijā AES pirmais bloks, bet 1990. gadā pie 95% elektrostacijas gatavības Ukrainas valdība ievieš atomelektrostaciju būvniecības moratoriju. Moratorijs atcelts 1993. gadā, bet elektrostacijas būvniecība pabeigta 2004. gadā.

## Atsauces

## Ārējās saites
1037. gads

**1037**. () bija parastais, kas pēc Jūlija kalendāra sākās sestdienā.

## Notikumi
* Beidza pastāvēt Leonas Karaliste.
* Sākas Sv.Sofijas katedrāles celtniecība Kijivā.
* Irānas pilsēta Neišābūra kļūst par Seldžuku impērijas galvaspilsētu.
## Dzimuši
* 
## Miruši
* Avicenna (*ابوعلی سینا*) -  persiešu zinātnieks, kā arī tā laika visnozīmīgākais islāma fiziķis un filozofs (dzimis 980.)
1036. gads

**1036**. () bija parastais gads, kas pēc Jūlija kalendāra sākās trešdienā.

## Notikumi
* 
## Dzimuši
* 
## Miruši
* Alī az-Zāhirs - Fatimīdu kalifs (dzimis 1005.)